Annonce

Det er et projekt til over 300 millioner kroner.

James Turrells værker har det fællestræk, at de omfavner publikum gennem lys og farveeffekter kontrolleret af kunstneren. Visualiseringer: Beauty & The Bit

Og det er et projekt, der er blevet lavet om og ændret flere gange undervejs.

Med sine 40 meter i diameter udgør ?Domen? et af de mest spektakulære rum, der er blevet bygget ind i et kunstmuseum. Visualiseringer: Beauty & The Bit

Men nu er den århusianske tegnestue Schmidt Hammer Lassen klar med visualiseringer af, hvad der venter århusianerne, når Aros' ambitiøse udvidelse »Next Level« åbner dørene i 2020.

Next Level projektet åbner for offentligheden i 2020. Visualiseringer: Beauty & The Bit

Projektet blev præsenteret i 2015. Det er lavet med den verdenskendte amerikanske kunstner James Turrell, og den nye udvidelse vil indeholde et 1.200 kvadratmeter stort underjordisk galleri og den gigantiske semi-underjordiske kunstinstallation »Domen.«

Sådan ser udvidelsen ud fra luften. Tegning: Schmidt Hammer Lassen.

Next Level strækker sig vinkelret fra Aros' nuværende hovedindgang til forpladsen af Officerspladsen. Den nye dome vil rejse sig ni meter over det nuværende niveau, og mens de to første gallerier er næsten helt skjult, er det kun en ændring i det anlagte landskab, som vil antyde den større bygning skjult under rampen.

To af de nye underjordiske gallerier vil være næsten helt skjult fra jordhøjde. Visualiseringer: Beauty & The Bit

Det var også Schmidt Hammer Lassen, der oprindeligt tegnede Aros, og i det nye projekt har der været en kontinuerlig dialog med museets direktør Erlend G. Høyersten, som også er idémand bag den markante udvidelse af museet, som havde til hensigt at stå klar i 2017, hvor Aarhus er europæisk kulturhovedstad.

Med sine 40 meter i diameter udgør Domen et af de mest spektakulære rum, der er blevet bygget ind i et kunstmuseum. Selve domen vurderes at tage et år at bygge, og den vil være åben i taget med et hul i toppen med en diameter på seks meter.

Den nye dome vil rejse sig ni meter over det nuværende niveau. Visualiseringer: Beauty & The Bit

Next Level-projektet vil i alt få et areal på 5.000 kvadratmeter og står efter den nye plan klar for offentligheden i 2020.

Projektet er blandt andet støttet af Salling Fondene, der har smidt 100 millioner kroner i puljen. Ny Carlsberg Fondet har støttet med 20 millioner kroner.